Document ID: 32005R2041

KOMISJONI MÄÄRUS (EÜ) nr 2041/2005,
14. detsember 2005,
millega määratakse kindlaks toorpuuvilla tegeliku toodangu ümberhindamine ja sellest tulenev soovitushinna ajutine vähendamine turustusaastal 2005/2006
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Kreeka ühinemisakti, eriti selle protokolli nr 4 puuvilla kohta, (1)
võttes arvesse nõukogu 22. mai 2001. aasta määrust (EÜ) nr 1051/2001 puuvilla tootmistoetuste kohta, (2) eriti selle artikli 19 lõike 2 teist taanet,
ning arvestades järgmist:
(1)
Komisjoni 2. augusti 2001. aasta määruse (EÜ) nr 1591/2001 (puuvilla toetuskava üksikasjalike rakenduseeskirjade kohta) (3) artikli 16 lõike 2 kohane toorpuuvilla tootmise uus hindamine, nagu on sätestatud määruse (EÜ) nr 1051/2001 artikli 14 lõike 3 teises lõigus, ning ka sellest tulenev uus soovitushinna ajutine vähendamine, peavad olema määratud kindlaks enne asjaomase turustusaasta 1. detsembrit.
(2)
Määruse (EÜ) nr 1051/2001 artikli 19 lõikes 2 on sätestatud, et korrigeeritud hinnanguline toodang tuleb määrata kindlaks saagikoristuse kulgemist arvestades. Seega tuleb nimetatud uus hindamine määrata kindlaks, lähtudes turustusaasta 2005/2006 kohta olemasolevatest andmetest.
(3)
Määruse (EÜ) nr 1051/2001 artikli 14 lõike 3 teise lõiguga nähakse ette, et alates 16. detsembrist pärast turustusaasta algust määratakse ettemakse summa korrigeeritud hinnangulise toodangu põhjal, millele lisatakse vähemalt 7,5 %. Silmas pidades turustusaastal 2005/2006 liikmesriikide poolt määruse (EÜ) nr 1591/2001 artikli 15 lõike 4 punkti c alapunkti i kohaselt esitatud andmeid järelevalve all ladustatud koguste viimase seisu kohta ja ebakindlust Kreeka toodangu olukorra osas, tuleks kohaldada kindlusvaruna protsendi suurendamist 12,5 % Kreeka ning 7,5 % Hispaania ja Portugali puhul.
(4)
Soovitushinna uus ajutine vähendamine peab olema arvutatud määruse (EÜ) nr 1051/2001 artikli 7 kohaselt, ent asendades tegeliku toodangu suurenenud korrigeeritud hinnangulise toodanguga.
(5)
Käesoleva määrusega ettenähtud meetmed on kooskõlas looduslike kiudude korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Turustusaastaks 2005/2006 kehtestatakse toorpuuvilla korrigeeritud hinnanguline toodang järgmiselt:
-
1 100 000 tonni Kreeka puhul,
-
335 780 tonni Hispaania puhul,
-
611 tonni Portugali puhul.
2. Turustusaastaks 2005/2006 kehtestatakse soovitushinna uus ajutine alandamine järgmiselt:
-
39,650 eurot/100 kg Kreeka puhul,
-
23,918 eurot/100 kg Hispaania puhul,
-
0 eurot/100 kg Portugali puhul.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. detsember 2005

Labels: 2
17
6